
REPUBLIKA HRVATSKA
VARAŽDINSKA ŽUPANIJA
ŽUPANIJSKA SKUPŠTINA
KLASA: 240-02/26-01/1
URBROJ: 2186-01/1-26-1
Varaždin, __ rujna 2026.
Na temelju članka 17. stavka 1. podstavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22.), članka 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“, broj 66/21.), članka 30. Statuta Varaždinske županije i članka 56. Poslovnika o radu Županijske skupštine Varaždinske županije, Županijska skupština Varaždinske županije na __ sjednici održanoj ________ 2026. godine donosi

SMJERNICE
ZA ORGANIZACIJU I RAZVOJ SUSTAVA CIVILNE ZAŠTITE
NA PODRUČJU VARAŽDINSKE ŽUPANIJE
ZA RAZDOBLJE 2027. – 2030. GODINE

I.
UVOD
U cilju ostvarivanja prava i obveza u području sustava civilne zaštite te radi daljnjeg razvoja i jačanja otpornosti zajednice, donose se Smjernice za organizaciju i razvoj sustava civilne zaštite na području Varaždinske županije za razdoblje 2027. – 2030. godine.
Smjernice predstavljaju temeljni planski dokument kojim se određuju prioriteti, razvojni ciljevi i mjere za organizaciju, razvoj i unaprjeđenje sustava civilne zaštite Varaždinske županije tijekom četverogodišnjeg razdoblja.
Smjernice se temelje na:
· Procjeni rizika od velikih nesreća za Varaždinsku županiju,
· Planu djelovanja civilne zaštite Varaždinske županije,
· Analizi stanja sustava civilne zaštite na području Varaždinske županije za 2025. godinu,
· Planu razvoja sustava civilne zaštite na području Varaždinske županije za 2026. godinu,
· važećim propisima iz područja sustava civilne zaštite, vatrogastva i zaštite od požara. 
II.
POLAZIŠTA RAZVOJA SUSTAVA CIVILNE ZAŠTITE
Sustav civilne zaštite Varaždinske županije razvija se na načelima:
· odgovornosti,
· solidarnosti,
· supsidijarnosti,
· kontinuiteta djelovanja,
· interoperabilnosti,
· preventivnog djelovanja i upravljanja rizicima.
Temelj razvoja sustava civilne zaštite predstavlja Procjena rizika od velikih nesreća za Varaždinsku županiju kojom su utvrđene ugroze koje mogu uzrokovati velike nesreće i katastrofe.
Najznačajniji rizici za područje Varaždinske županije su:
· potres,
· klizišta,
· poplave,
· ekstremne vremenske pojave,
· epidemije i pandemije,
· tehničko-tehnološke nesreće,
· akcidenti s opasnim tvarima.

III.
VIZIJA RAZVOJA
Varaždinska županija razvijat će organiziran, učinkovit, stručan, interoperabilan i digitalno podržan sustav civilne zaštite sposoban za pravodobno prepoznavanje rizika, sprječavanje nastanka velikih nesreća, učinkovito reagiranje te brzo otklanjanje posljedica katastrofa i velikih nesreća.

IV.
STRATEŠKI CILJEVI RAZVOJA
1. Jačanje otpornosti na potrese
Radi smanjenja posljedica potresa potrebno je:
· kontinuirano ažurirati planske dokumente,
· provoditi redovite vježbe potresnog scenarija,
· razvijati sposobnosti spašavanja iz ruševina,
· unapređivati evidencije kritične infrastrukture,
· jačati međuresornu suradnju operativnih snaga.
2. Jačanje sustava zaštite od poplava i klizišta
U razdoblju 2027. – 2030. godine potrebno je:
· unapređivati sustav praćenja ugroženih područja,
· voditi i redovito ažurirati evidencije kritičnih lokacija,
· jačati suradnju s Hrvatskim vodama i jedinicama lokalne samouprave,
· provoditi osposobljavanja i vježbe obrane od poplava,
· unapređivati sustav ranog upozoravanja.
3. Jačanje operativnih sposobnosti sustava civilne zaštite
Razvoj operativnih sposobnosti provodit će se kroz:
· redovita osposobljavanja,
· zajednička uvježbavanja operativnih snaga,
· unapređivanje koordinacije i zapovijedanja,
· nabavu nove opreme i sredstava,
· razvoj kapaciteta za djelovanje kod svih prioritetnih rizika.
4. Razvoj sustava vatrogastva
Vatrogastvo predstavlja najbrojniju i temeljnu operativnu snagu sustava civilne zaštite na području Varaždinske županije. 
Prioriteti razvoja su:
· osnivanje Županijskog vatrogasnog operativnog centra,
· nabava vatrogasnih vozila i opreme,
· razvoj specijalističkih sposobnosti,
· razvoj vatrogasne mladeži i podmlatka,
· modernizacija komunikacijskog sustava.
5. Jačanje kapaciteta Hrvatskog Crvenog križa
Razvoj će biti usmjeren na:
· jačanje Županijskog interventnog tima,
· povećanje logističkih kapaciteta,
· unapređenje kapaciteta prihvata i zbrinjavanja,
· razvoj sustava psihosocijalne pomoći,
· povećanje sposobnosti za djelovanje u kriznim situacijama.

6. Jačanje kapaciteta HGSS-a
Posebna pozornost posvetit će se:
· rješavanju prostornih uvjeta,
· nabavi vozila i tehničke opreme,
· osposobljavanju novih članova,
· povećanju sposobnosti traganja i spašavanja,
· razvoju specijalističkih znanja i vještina.
7. Zaštita ranjivih skupina stanovništva
Potrebno je razvijati mjere zaštite:
· osoba s invaliditetom,
· osoba starije životne dobi,
· korisnika ustanova socijalne skrbi,
· korisnika zdravstvenih ustanova,
· djece i učenika.
Aktivnosti uključuju:
· planiranje evakuacije,
· organizaciju zbrinjavanja,
· edukaciju operativnih snaga,
· suradnju sa zdravstvenim i socijalnim ustanovama.
8. Edukacija i osposobljavanje
Posebna pozornost posvetit će se:
· edukaciji članova Stožera civilne zaštite,
· edukaciji operativnih snaga,
· edukaciji predstavnika jedinica lokalne samouprave,
· edukaciji građana,
· edukaciji djece i mladih.
Najmanje jednom godišnje organizirat će se zajednička županijska vježba sustava civilne zaštite.
9. Digitalizacija sustava civilne zaštite
U cilju povećanja učinkovitosti sustava provodit će se:
· digitalizacija planskih dokumenata,
· unapređenje sustava komunikacije i izvješćivanja.
V.
OPERATIVNE SNAGE SUSTAVA CIVILNE ZAŠTITE
Razvoj sustava civilne zaštite provodit će se kroz kontinuirano jačanje:
· Stožera civilne zaštite Varaždinske županije,
· Vatrogasne zajednice Varaždinske županije,
· Javne vatrogasne postrojbe Grada Varaždina,
· Društva Crvenog križa Varaždinske županije,
· Hrvatske gorske službe spašavanja Stanice Varaždin,
· pravnih osoba od interesa za sustav civilne zaštite,
· udruga građana od interesa za sustav civilne zaštite.  
Navedeni sudionici sustava civilne zaštite dužni su održavati i razvijati sposobnosti potrebne za reagiranje na velike nesreće i katastrofe.

VI.
VJEŽBE SUSTAVA CIVILNE ZAŠTITE
Radi provjere planskih rješenja, koordinacije i spremnosti operativnih snaga planira se:
· najmanje jedna velika županijska vježba godišnje,
· provedba specijalističkih vježbi prema rizicima utvrđenim Procjenom rizika,
· sudjelovanje u nacionalnim i međunarodnim vježbama,
· provođenje stožerno-zapovjednih vježbi.

VII.
SURADNJA U SUSTAVU CIVILNE ZAŠTITE
Razvoj sustava civilne zaštite provodit će se kroz kontinuiranu suradnju:
· s Ravnateljstvom civilne zaštite,
· s jedinicama lokalne samouprave,
· s Hrvatskim vodama,
· sa zdravstvenim ustanovama,
· s obrazovnim ustanovama,
· s pravnim osobama i udrugama građana od interesa za sustav civilne zaštite,
· sa susjednim županijama i međunarodnim partnerima.

VIII.
FINANCIRANJE
Sredstva za organizaciju i razvoj sustava civilne zaštite osiguravat će se:
· u Proračunu Varaždinske županije,
· u proračunima jedinica lokalne samouprave,
· iz državnog proračuna,
· iz fondova Europske unije,
· iz drugih nacionalnih i međunarodnih izvora.
Prioritet financiranja predstavljaju:
· vatrogastvo,
· HGSS,
· Hrvatski Crveni križ,
· sustav civilne zaštite,
· vježbe i osposobljavanja,
· digitalizacija sustava,
· Regionalni centar civilne zaštite Varaždin.
	Pregled planiranih financijskih sredstava za sufinanciranje razvoja sustava civilne zaštite 
Varaždinske županije 2027. – 2030.

	Opis pozicije
	Planirana financijska sredstva (€)

	
	2027. 
	2028.
	2029.
	2030.

	Vatrogasna zajednica Varaždinske županije 
	480.000,00
	600.000,00
	 600.000,00
	 650.000,00

	Sufinanciranje aktivnosti civilne zaštite
	56.000,00
	56.000,00
	 65.000,00
	 70.000,00

	Hrvatska gorska služba spašavanja Stanica Varaždin
	30.000,00
	30.000,00
	 35.000,00
	 35.000,00

	Društvo Crvenog križa Varaždinske županije
	181.027,00
	199.305,00
	220.000,00 
	240.000,00 

	Izgradnja Regionalnog centra civilne zaštite Varaždin
	5.000,00
	5.000,00
	-
	-




IX.
PRAĆENJE PROVEDBE SMJERNICA
Provedba ovih Smjernica prati se kroz:
· godišnje analize stanja sustava civilne zaštite,
· godišnje planove razvoja sustava civilne zaštite,
· izvješća operativnih snaga,
· izvješća o provedenim vježbama,
· izvješća o realizaciji financijskih sredstava.


X.
ZAVRŠNE ODREDBE

Na temelju ovih Smjernica izrađivat će se godišnje analize stanja sustava civilne zaštite te godišnji planovi razvoja sustava civilne zaštite s financijskim učincima za trogodišnje razdoblje.
Ove Smjernice objavit će se u „Službenom vjesniku Varaždinske županije“.

PREDSJEDNIK 
Krunoslav Lukačić

